Til FANE

Dato: 01.11.2015

**Signering av forskningskontrakter, med fokus på EU- og EU relaterte forskningskontrakter ved UiO**

Roller og ansvar for signering av forskningskontrakter på Universitetet i Oslo er nedfelt i «Interne retningslinjer for forvaltning av bidrags- og oppdragsfinansiert aktivitet» (BOA) ved Universitetet i Oslo. På noen områder må det imidlertid presiseres hvem som skal signere.

Forskningskontrakter i EU prosjekter innenfor EU’s rammeprogram Horisont 2020 signeres sentralt, jf. BOA-reglementet punkt 2.3 C. Myndighet er delegert fra universitetsdirektøren til direktør for Avdeling for fagstøtte og til seksjonsleder for Seksjon for forsknings-, utdanningsstøtte og internasjonalisering. Også noen andre typer prosjekter signeres sentralt, slik som Joint Technology Initiatives(randsoneprosjekter). Det er avgjørende hvor finansieringen kommer fra. Dersom midlerne kommer direkte fra kommisjonen skal forskningskontrakten signeres sentralt av den som har fått delegert myndighet fra direktøren.

EU-relaterte prosjekter som EØS, Eurostars, European Space Agency-prosjekter, ERA-net og Joint Programming Initiatives signeres lokalt av instituttleder dersom vedkommende ikke har delegert myndigheten videre. Her kommer midlene fra for eksempel Norges Forskningsråd, andre lands forskningsråd eller ulike byråer slik som European Space Agency. Noen av disse kan i sin tur ha fått midlerne fra EU-kommisjonen.

Noen ganger kommer det også an på hvor finansiøren krever at prosjektet skal signeres.

Tendere signeres hovedsakelig lokalt, men her kan det være greit å spørre fra gang til gang da det finnes så mange ulike typer og det stadig kommer nye varianter.

Endringer i FP7-prosjekter signeres av universitetsdirektøren. Dette er ikke delegert.

Med hilsen

AF/SFUI – EU-kontoret